Wolfkop – Toortsie, Kameel en Bokbaaivygie se blog
Oktober 1, 2015 September 28, 2015 ~ Toortsie
Wolfkop Natuurreservaat naby Citrusdal. ‘n Bes bewaarde geheim, sou ek dink.
Vanaf Ceres het ons deur die mooiste vallei gery, verby Op die Berg, met die mooiste perskeboorde in volle blom, peerbome vol bloeisels, tot by Wolfkop, net vyf kilometer buite Citrusdal. Ons moes eers ‘n ander pad neem in Citrusdal.
Citrusdal, met sy sitrusbome. Die lemoenbome laat my dink aan outydse balrokke, dun bene wat onder uitsteek, met die lowergroen blaredos wat wyd uitklok nes ‘n outydse balrok met ‘n stywe onderrok onder. Baie bome is nog vol lemoene, eintlik al laat in die seisoen, sou ek dink. Dan is daar ‘n hele boord leeg gepluk, met hier en daar een boom vol lemoene tussenin. Vreemd. Is dit ‘n ander variëteit, of is die boom vergeet toe die boord gepluk is? Daar’s lemoenbome wat nog lemoene dra, terwyl hul ook al oortrek is met bloeisels… het jy al lemoenbloeisels geruik?
Terug by Wolfkop. Kyk gerus na hul webblad. Dit vertel die waarheid. Kom jy by die elektriese hek, skakel jy die dame in beheer. Sy beduie jou sommer per telefoon na jou huisie, totaal privaat. Jy kyk uit oor die mooiste omgewing vanaf die stoep, waar die jaccuzi uitnodigend borrel… 😉 Met ‘n heerlike kaggelvuurtjie saans waarop jy jou vleisie braai…
…is Wolfkop die ideale wegbreekplekkie… of wegkruipplekkie. 🙂
Posted in Reis-ervarings	CitrusdalWolfkop Natuurreservaat
‹ PreviousDie regpak
Next ›Grense in die volwasse, uitgebreide gesin
14 thoughts on “Wolfkop”
Oktober 1, 2015 om 6:42 vm
Dit lyk na ‘n pragtige plek!
Oktober 1, 2015 om 7:07 vm
Oktober 1, 2015 om 7:17 vm
Daardie borrelbad klink vir my net reg!
Oktober 1, 2015 om 10:12 vm
Beslis spesiaal en pragtig. Amper hemel op aarde.
Oktober 1, 2015 om 12:06 nm
Ai hoe mis ek nou daai wêreld. Moet definitief weer daar ‘n draai maak (en sommer ook by Wolfkop as ons kan!
Oktober 1, 2015 om 12:42 nm
Wow – jy oortref jou met die pragtige blommetjies op die foto. Lyk na pragtige plek. Net gister gewonder oor jou fotografie en die min fotos wat ons vanaf jou kry. Hierdie maak egter op vir dit.
Wolfkop klink … soos ‘n wegkruip-plek.
Dis werklik so, om tussen ‘n laan te ry met lemoene vol in bloeisel, is die heerlikeste reuk op die pad.
Oktober 1, 2015 om 12:58 nm
Ek is geen fotograaf nie. Ek neem mik en druk foto’s met my selfoon. Ek mik en druk ook so vinnig as ek kan, omdat ek ongemaklik voel. Ek het al ‘n foto gesien van my wat ‘n foto neem. Skrikwekkend! 🙂 So, ek neem herinneringe af.
Lekker wegkruipplek was dit beslis. 🙂
Oktober 1, 2015 om 2:43 nm
Is hierdie fotos met jou selfoon geneem? Ongelooflik!
Oktober 1, 2015 om 2:45 nm
Ek dra glad nie meer my kamera saam nie, die selfoon is so lekker klein en lig.
Oktober 2, 2015 om 9:21 vm
Bly maar pragtige omgewing.
Oktober 2, 2015 om 9:23 vm
Ek sal graag weer soontoe wil gaan.
Oktober 4, 2015 om 10:09 vm
Sjoe! Op my agterdeur en ek weet nie eers daarvan nie. Klink my ek mort aftree en begin rondry.
Oktober 4, 2015 om 12:14 nm
Lyk my dan nou so! 🙂
Oktober 5, 2015 om 11:15 vm
Jy maak ‘n mens lus vir ‘n lekker wegbreek 😦 Lemoenbloeisel geur!!!!!! salig.